《题翕乐堂》
明代·吴与弼

宜家信是顺亲方，归有馀师好细详。道要何曾离咫尺，事几应不过平常。

埙篪并入春风软，花萼长和化雨香。至德苟能躬不怠，满门和气自多祥。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。